pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-กบข. เปิดแผนมุ่งคุ้มครองเงินต้น 1 ลงทุนตราสารหนี้ภาครัฐไทย เพิ่มทางเลือกให้แก่สมาชิก
วันจันทร์ที่ 1 สิงหาคม 2565
กบข. เปิดแผนมุ่งคุ้มครองเงินต้น 1 ลงทุนตราสารหนี้ภาครัฐไทย เพิ่มทางเลือกให้แก่สมาชิก
กบข. เพิ่มทางเลือกให้แก่สมาชิก เปิดแผนมุ่งคุ้มครองเงินต้น 1 ลงทุนในตราสารหนี้ภาครัฐไทย พร้อมเปิดให้สมาชิกแจ้งความประสงค์ 1-5 ส.ค. นี้
ดร.ศรีกัญญา ยาทิพย์ เลขาธิการคณะกรรมการกองทุนบําเหน็จบํานาญข้าราชการ (กบข.) เปิดเผยว่า กบข. ได้เพิ่มแผนการลงทุนให้แก่สมาชิก ด้วยการเปิดแผนใหม่ ชื่อ “แผนมุ่งคุ้มครองเงินต้น 1” ซึ่งเป็นอีกหนึ่งทางเลือกการลงทุนให้แก่สมาชิกในช่วงที่การลงทุนทั่วโลกมีความผันผวน และผลตอบแทนของสินทรัพย์การลงทุนต่าง ๆ ลดลง เพื่อเป็นการช่วยบรรเทาความกังวลให้กับกลุ่มสมาชิกที่รับความผันผวนได้น้อย โดยแผนนี้มีนโยบายลงทุนที่มุ่งเน้นรักษาเงินลงทุนเริ่มแรกให้อยู่ครบ และผลตอบแทนไม่ผันผวนตามภาวะตลาดลงทุน
โดยแผนมุ่งคุ้มครองเงินต้น 1 จะลงทุนในตราสารหนี้ภาครัฐไทยและเงินฝาก มีระดับความเสี่ยงต่ําและประมาณการผลตอบแทนอยู่ที่ 1.40% - 1.60% ต่อปี (หลังหักค่าใช้จ่าย) ซึ่งจะเปิดให้สมาชิกแจ้งความประสงค์การลงทุนได้ตั้งแต่วันที่ 1 สิงหาคม ถึง 5 สิงหาคม 2565 ได้ที่ 3 ช่องทาง คือ 1. My GPF Application 2. My GPF Website และ 3. LINE กบข. @GPFCommunity และไปที่เมนูเลือกแผนการลงทุน
สําหรับสมาชิกที่สนใจสามารถกําหนดจํานวนเงินที่จะลงทุนทั้งหมดหรือเงินบางส่วนได้ (เฉพาะส่วนของเงินสะสม เงินออมเพิ่ม(ถ้ามี) เงินสมทบ และผลประโยชน์ของเงินดังกล่าว) ส่วนเงินนําส่งรายเดือนที่สมาชิกนําส่งเข้ามาใหม่จะยังคงลงทุนในแผนการลงทุนล่าสุดที่สมาชิกเลือกไว้ ทั้งนี้แผนมุ่งคุ้มครองเงินต้น 1 มีข้อกําหนด คือ สมาชิกลงทุนในแผนนี้จะต้องถือหน่วยลงทุนตั้งแต่วันที่ 8 สิงหาคม 2565 ถึง 17 กันยายน 2567 เพื่อให้ได้รับประโยชน์ตามที่ กบข.ได้ประมาณการณ์ไว้
ดร. ศรีกัญญา กล่าวเพิ่มเติมว่า ในช่วงเวลาที่ผ่านมาสมาชิกได้แสดงความกังวลต่อความผันผวนของตลาดการลงทุน และไม่อยากให้ผลตอบแทนการลงทุนลดลง กบข. จึงได้ออกแผนมุ่งคุ้มครองเงินต้น 1 นี้ เพื่อให้สมาชิกที่มีความกังวล สามารถเลือกล็อกเงินไม่ให้ผันผวนได้ ประกอบกับอัตราผลตอบแทนตราสารหนี้ได้ปรับตัวเพิ่มขึ้น และน่าสนใจในการลงทุน จึงได้เปิดให้สมาชิกเลือกแผนการลงทุนได้ในช่วงเวลานี้
ปัจจุบัน กบข. มีแผนการลงทุนให้สมาชิกเลือกทั้งหมด 9 แผน คือ แผนเงินฝากและตราสารหนี้ระยะสั้น แผนตราสารหนี้ แผนหลัก แผนหุ้น 35 แผนหุ้น 65 แผนกองทุนอสังหาริมทรัพย์ไทย แผนหุ้นไทย และแผนหุ้นต่างประเทศ ซึ่งสมาชิกสามารถสามารถเปลี่ยนแปลงแผนการลงทุนได้ 12 ครั้งต่อปี สอบถามข้อมูลเพิ่มได้ที่ GPF Contact Center โทร. 1179 Facebook กบข. หรือ LINE กบข. พิมพ์ค้นหาไอดี @gpfcommunity
รัฐบาลไทย-ข่าวทำเนียบรัฐบาล-กระทรวงยุติธรรม ประชุมคณะกรรมการพิจารณาค่าตอบแทนผู้เสียหาย และค่าทดแทน และค่าใช้จ่ายแก่จำเลยในคดีอาญา ครั้งที่ ๖/๒๕๖๔
วันพฤหัสบดีที่ 24 มิถุนายน 2564
กระทรวงยุติธรรม ประชุมคณะกรรมการพิจารณาค่าตอบแทนผู้เสียหาย และค่าทดแทน และค่าใช้จ่ายแก่จําเลยในคดีอาญา ครั้งที่ ๖/๒๕๖๔
กระทรวงยุติธรรม ประชุมคณะกรรมการพิจารณาค่าตอบแทนผู้เสียหาย และค่าทดแทน และค่าใช้จ่ายแก่จําเลยในคดีอาญา ครั้งที่ ๖/๒๕๖๔ ผ่านระบบการประชุมทางไกล (Video Conference)
ในวันพฤหัสบดีที่ ๒๔ มิถุนายน ๒๕๖๔ เวลา ๐๙.๓๐ น.
ณ ห้องประชุมกระทรวงยุติธรรม ๑๐-๐๖ ชั้น ๑๐ อาคารกระทรวงยุติธรรมนายวัลลภ นาคบัว รองปลัดกระทรวงยุติธรรม เป็นประธานการประชุมคณะกรรมการพิจารณาค่าตอบแทนผู้เสียหาย และค่าทดแทน และค่าใช้จ่ายแก่จําเลยในคดีอาญา ครั้งที่ ๖/๒๕๖๔ ผ่านระบบการประชุมทางไกล (Video Conference) โดยนายเรืองศักดิ์ สุวารี อธิบดีกรมคุ้มครองสิทธิและเสรีภาพ มอบหมายให้นางทัศนีย์ เปาอินทร์ รองอธิบดีกรมคุ้มครองสิทธิและเสรีภาพ
พร้อมด้วย นางสาวจิฬาภรณ์ ตามชู กฤษณสุวรรณ ผู้อํานวยการสํานักงานช่วยเหลือทางการเงินแก่ผู้เสียหายและจําเลยในคดีอาญา เป็นเลขานุการ และมีกรรมการผู้ทรงคุณวุฒิ ผู้บริหาร ข้าราชการ เจ้าหน้าที่กรมคุ้มครองสิทธิและเสรีภาพ และผู้แทนจากสํานักงานยุติธรรมจังหวัด ๑๙ จังหวัด เข้าร่วมประชุมด้วย
โดยที่ประชุมได้พิจารณาให้ความช่วยเหลือผู้เสียหายและจําเลยในคดีอาญา รวมจํานวนทั้งสิ้น ๗๙ เรื่อง รวมอนุมัติให้ความช่วยเหลือเป็นเงิน ๓,๑๐๒,๙๒๙ บาท รวมทั้งที่ประชุมพิจารณาแต่งตั้งคณะอนุกรรมการฯ ชุดใหม่แทนชุดเก่าที่จะหมดวาระลง นอกจากนี้ที่ประชุมได้รับทราบแจ้งเกี่ยวกับการช่วยเหลือผู้เสียหายในคดีความผิดเกี่ยวกับเพศ สถิติการยื่นอุทธรณ์คําวินิจฉัยของคณะกรรมการ ต่อศาลอุทธรณ์ ผลคําพิพากษาของศาลอุทธรณ์ รวมถึงรายงานความคืบหน้าต่อคณะกรรมการฯ เกี่ยวกับมาตรการเร่งรัดเบิกจ่ายเงินให้ได้ตามเป้าหมายและผลการให้ความช่วยเหลือเยียวยาผู้เสียหายและจําเลยในคดีอาญา​ ปี​ ๒๕๖๔ จนถึงเดือน​ พ.ค. ๒๕๖๔ โดยที่ประชุมได้ให้ข้อเสนอแนะเพื่อให้ฝ่ายเลขานุการพัฒนาการประมวลผลสถิติให้มีประสิทธิภาพและประสิทธิผลยิ่งขึ้นต่อไป
รัฐบาลไทย-ข่าวทำเนียบรัฐบาล-อัปเกรด! กลุ่มแม่บ้านเกษตรกรเป็น Smart group ยกระดับเศรษฐกิจฐานราก ส่งเสริมสตรีพัฒนาประเทศ
วันศุกร์ที่ 19 สิงหาคม 2565
อัปเกรด! กลุ่มแม่บ้านเกษตรกรเป็น Smart group ยกระดับเศรษฐกิจฐานราก ส่งเสริมสตรีพัฒนาประเทศ
.....
กระทรวงเกษตรและสหกรณ์ ส่งเสริมบทบาทสตรีให้เป็นกําลังหลักในการพัฒนาเศรษฐกิจและสังคมของประเทศ โดยใช้แผนขับเคลื่อนกลุ่มแม่บ้านเกษตรกร ให้เป็น Smart group มีอาชีพ มีรายได้มั่นคง ตลอดจนยกระดับเศรษฐกิจฐานราก นําร่องปี 2566 จํานวน 308 กลุ่ม สมาชิก 6,160 ราย จากที่มีการจดทะเบียนไว้ตั้งแต่ปี 2513 รวม 10,959 กลุ่ม ประกอบด้วย
.
> พัฒนาศักยภาพสู่การเป็นผู้ประกอบการด้านการเกษตรที่ทันสมัย มีความรู้พื้นฐานในการวิเคราะห์และวางแผน
> ส่งเสริมด้านการตลาดทั้งออนไลน์และออฟไลน์
> ส่งเสริมและพัฒนากระบวนการผลิตและแปรรูปผลผลิตทางการเกษตรให้ตรงกับความต้องการของตลาด
> ส่งเสริมความมั่นคงด้านอาหารในครัวเรือนและชุมชน เช่น การวางแผน การสร้างแหล่งอาหารในพื้นที่
> สร้างภาวะผู้นําในกลุ่มแม่บ้านให้เป็นผู้นําการพัฒนาสู่ชุมชนอย่างแท้จริง
.
อ่านเพิ่มเติม คลิก >>https://www.thaigov.go.th/news/contents/details/58102
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-เริ่ม 1 ก.ย. นี้ สมาชิก กอช. "ส่งเงินออม" ได้ที่ไปรษณีย์ ฟรี! ค่าธรรมเนียม
วันพุธที่ 1 กันยายน 2564
เริ่ม 1 ก.ย. นี้ สมาชิก กอช. "ส่งเงินออม" ได้ที่ไปรษณีย์ ฟรี! ค่าธรรมเนียม
....
กองทุนการออมแห่งชาติ (กอช.) ร่วมมือกับไปรษณีย์ไทย เพิ่มช่องทางส่งเงินออมให้แก่สมาชิก กอช. ผ่านเครือข่ายที่ทําการไปรษณีย์ และเคาน์เตอร์ไปรษณีย์ กว่า 1,500 แห่งทั่วประเทศ โดยไม่มีค่าธรรมเนียม เริ่ม 1 กันยายนนี้เป็นต้นไป
.
สมาชิก กอช. เพียงแจ้งเลขบัตรประชาชน 13 หลัก หรือนําบัตรประชาชนตัวจริงมาแสดง หรือยื่นบาร์โค้ดในแอปพลิเคชัน กอช. ต่อเจ้าหน้าที่ก็สามารถนําส่งเงินออมสะสมได้ตั้งแต่ ตั้งแต่ 50 บาทขึ้นไป และสูงสุดไม่เกิน 13,200 บาท/ปี (เงื่อนไขเป็นไปตามที่ พ.ร.บ. กอช. กําหนด)
.
สอบถามเพิ่มเติมได้ที่ กองทุนการออมแห่งชาติ สายด่วนเงินออม โทร. 0 2049 9000
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-ประกาศ ขสมก. ประจำวันที่ 4 กันยายน 2564​ พบพนักงานติดเชื้อไวรัส COVID-19 จำนวน​ 6 ราย
วันเสาร์ที่ 4 กันยายน 2564
ประกาศ ขสมก. ประจําวันที่ 4 กันยายน 2564​ พบพนักงานติดเชื้อไวรัส COVID-19 จํานวน​ 6 ราย
ประกาศ ขสมก. ประจําวันที่ 4 กันยายน 2564​ พบพนักงานติดเชื้อไวรัส COVID-19 จํานวน​ 6 ราย
1) พนักงานเก็บค่าโดยสารรถธรรมดา สาย 97 เพศหญิง อายุ 45 ปี
2) พนักงานเก็บค่าโดยสารรถธรรมดา สาย 84 เพศหญิง อายุ 50 ปี
3) พนักงานเก็บค่าโดยสารรถธรรมดา สาย 178 เพศหญิง อายุ 21 ปี
4) พนักงานเก็บค่าโดยสารรถปรับอากาศ สาย A3 เพศชาย อายุ 30 ปี
5) ผู้ช่วยผู้จัดการสาย 73 เพศหญิง อายุ 60 ปี
6) พนักงานเก็บค่าโดยสารรถธรรมดา สาย 195 เพศหญิง อายุ 22 ปี
รัฐบาลไทย-ข่าวทำเนียบรัฐบาล-ไทยร่วมขับเคลื่อนการขนส่งที่ยั่งยืนในภูมิภาคเอเชียแปซิฟิก
วันอังคารที่ 14 ธันวาคม 2564
ไทยร่วมขับเคลื่อนการขนส่งที่ยั่งยืนในภูมิภาคเอเชียแปซิฟิก
วันอังคารที่ 14 ธันวาคม 2564
ต่อจากนี้ไป ขอเชิญรับฟังไทยคู่ฟ้า ค่ะ
ประเทศไทยร่วมรับรองร่างปฏิญญาและร่างแผนปฏิบัติการสําหรับการพัฒนาด้านการขนส่งที่ยั่งยืนในภูมิภาคเอเชียและแปซิฟิก ค.ศ.2022-2026 ในการประชุมระดับรัฐมนตรีด้านการขนส่งเอสแคป ครั้งที่ 4 ระหว่างวันที่ 14-17 ธ.ค.64 ณ ศูนย์การประชุมสหประชาชาติ ประกอบด้วยวัตถุประสงค์ 3 ข้อหลัก ได้แก่ 1.มุ่งสู่เครือข่ายการขนส่งที่มีประสิทธิภาพ และการเคลื่อนย้ายเพื่อการเติบโตทางเศรษฐกิจ 2.มุ่งสู่ระบบการขนส่งที่ยั่งยืนต่อสิ่งแวดล้อม และ 3. มุ่งสู่การขนส่งที่ปลอดภัยและครอบคลุม ภายใต้ประเด็นสําคัญ เช่น การเชื่อมโยงการขนส่งทั้งทางบกและทางทะเล การขนส่งระหว่างภูมิภาค การขนส่งในเมือง และระบบดิจิทัลด้านการขนส่ง เพื่อแสดงเจตนารมณ์มุ่งสู่การบรรลุเป้าหมายการพัฒนาที่ยั่งยืน
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-โฆษกรัฐบาลสวน “หญิงหน่อย” รัฐขับเคลื่อนเข้าสู่สังคม Carbon Neutrality อย่างต่อเนื่องและเป็นรูปธรรม เหน็บ นายกฯ เน้นทำมากกว่าพูด
วันอาทิตย์ที่ 14 พฤศจิกายน 2564
โฆษกรัฐบาลสวน “หญิงหน่อย” รัฐขับเคลื่อนเข้าสู่สังคม Carbon Neutrality อย่างต่อเนื่องและเป็นรูปธรรม เหน็บ นายกฯ เน้นทํามากกว่าพูด
โฆษกรัฐบาลสวนหญิงหน่อย รัฐขับเคลื่อนเข้าสู่สังคม Carbon Neutrality อย่างต่อเนื่องและเป็นรูปธรรม เหน็บ นายกฯ เน้นทํามากกว่าพูด แจงคํานึงถึงกระแสผู้บริโภคที่หันมาส่งเสริมสินค้า และบริการที่เป็นมิตรกับสิ่งแวดล้อมมากขึ้น เพื่อการพัฒนาที่ยั่งยืน
วันที่ 14 พ.ย. 64 นายธนกร วังบุญคงชนะ โฆษกประจําสํานักนายกรัฐมนตรี กล่าวถึงกรณีที่คุณหญิงสุดารัตน์ เกยุราพันธุ์ ประธานพรรคไทยสร้างไทย ระบุว่า พล.อ.ประยุทธ์ จันทร์โอชา นายกรัฐมนตรี และรัฐมนตรีว่าการกระทรวงกลาโหม ประกาศในงาน UN Climate Change Conference (COP26) โดยให้สัญญาว่าจะขับเคลื่อนเป้าหมายเพื่อเข้าสู่สังคม Carbon Neutrality จากปี ค.ศ.2065 เป็น 2050 แต่ประเทศไทยกลับยังไม่มีการเตรียมตัวอย่างเป็นรูปธรรมเพื่อบรรลุเป้าหมายดังกล่าวให้สําเร็จว่า ท่านนายกฯ ให้ความสําคัญกับการเติบโตทางเศรษฐกิจอย่างสมดุลและเป็นมิตรต่อสิ่งแวดล้อมตามโมเดลเศรษฐกิจ BCG ตลอดจนหามาตรการเพื่อแก้ไขปัญหา climate change โดยเฉพาะในส่วนที่เกี่ยวกับการลดและควบคุมการปล่อยก๊าซเรือนกระจก โดยจะใช้โอกาสนี้พลิกโฉมประเทศสู่เศรษฐกิจสร้างคุณค่า เน้นการเติบโตที่สมดุล ยั่งยืน และเป็นมิตรต่อสิ่งแวดล้อมมากยิ่งขึ้น โดยไทยต้องเร่งพัฒนาองค์ความรู้และเพิ่มขีดความสามารถในการสร้างสรรค์นวัตกรรมและเทคโนโลยีใหม่ ๆ รวมถึงเสริมสร้างความร่วมมือกับประเทศต่าง ๆ เพื่อส่งเสริมเศรษฐกิจและสังคมคาร์บอนต่ํา ผ่านโครงการทวิภาคีเพื่อแลกเปลี่ยนองค์ความรู้และเทคโนโลยีต่าง ๆ และโครงการแบ่งปันคาร์บอนเครดิตร่วมกัน ทั้งนี้ ท่านนายกฯ พยายามอย่างเต็มที่เพื่อให้การเปลี่ยนผ่านเป็นไปอย่างราบรื่น และเกิดผลกระทบให้น้อยที่สุด
โฆษกประจําสํานักนายกรัฐมนตรี กล่าวต่อว่า ขณะนี้รัฐบาลอยู่ระหว่างการจัดทํายุทธศาสตร์ระยะยาว โดยกระทรวงทรัพยากรธรรมชาติและสิ่งแวดล้อม ร่วมกับกระทรวงพลังงาน จัดทําเป้าหมายการมุ่งสู่ความเป็นกลางทางคาร์บอนภายในปี ค.ศ. 2065 นอกจากนี้ รัฐบาลยังเร่งยกร่างพระราชบัญญัติการเปลี่ยนแปลงสภาพภูมิอากาศ ซึ่งจะเป็นกฎหมายที่ครอบคลุมประเด็นด้านการเปลี่ยนแปลงสภาพภูมิอากาศในทุกมิติอีกด้วย ทั้งนี้ ที่ผ่านมารัฐบาลยังช่วยส่งเสริมอุตสาหกรรมทําความเย็นในการลดและเลิกใช้สารไฮโดรคลอโรฟลูออโรคาร์บอนที่ทําลายชั้นบรรยากาศและปล่อยก๊าซเรือนกระจกสูง และผลักดันเรื่องอุตสาหกรรมยานยนต์ไฟฟ้า เพื่อให้ไทยเป็นฐานการผลิตยานยนต์ไฟฟ้าและเปลี่ยนผ่านไปใช้รถยนต์ไฟฟ้าได้ โดยตั้งเป้าที่จะให้มีการผลิตยานยนต์ไฟฟ้าให้ได้ร้อยละ 30 ของการผลิตยานยนต์ทั้งหมด อย่างไรก็ตาม รัฐบาลพร้อมให้ความช่วยเหลือภาคเอกชนในอุตสาหกรรมต่าง ๆ เพื่อปรับตัวและก้าวผ่านสู่เศรษฐกิจคาร์บอนต่ํา
“หากคุณหญิงสุดารัตน์เปิดใจให้กว้าง ไม่เน้นหาเสียงเรียกคะแนนนิยมให้ตัวเองเพียงอย่างเดียว ก็จะเห็นว่ารัฐบาลมีการดําเนินการเรื่องนี้มาอย่างต่อเนื่อง และเห็นผลอย่างเป็นรูปธรรม เพียงแต่ท่านนายกฯ ไม่ใช่คนที่ทําอะไรแล้วต้องออกมาพูด มาโชว์ผลงานตัวเองอยู่เป็นนิจเหมือนนักการเมืองบางคน แต่ท่านนายกฯ ตั้งใจพัฒนาเศรษฐกิจสีเขียวของประเทศ พร้อมกับการพัฒนาศักยภาพของภาคธุรกิจไทย โดยคํานึงถึงกระแสผู้บริโภคที่หันมาส่งเสริมสินค้าและบริการที่เป็นมิตรกับสิ่งแวดล้อมมากขึ้น เพื่อการพัฒนาที่ยั่งยืน” นายธนกร กล่าว
รัฐบาลไทย-ข่าวทำเนียบรัฐบาล-บริษัท รถไฟฟ้า ร.ฟ.ท. จำกัด สวัสดีปีใหม่ไทยผู้โดยสารเนื่องในโอกาสเทศกาลสงกรานต์ ส่งมอบความสุข และความห่วงใย ผ่านกิจกรรมการตลาดสุดพิเศษ
วันศุกร์ที่ 1 เมษายน 2565
บริษัท รถไฟฟ้า ร.ฟ.ท. จํากัด สวัสดีปีใหม่ไทยผู้โดยสารเนื่องในโอกาสเทศกาลสงกรานต์ ส่งมอบความสุข และความห่วงใย ผ่านกิจกรรมการตลาดสุดพิเศษ
ทั้งในรูปแบบออฟไลน์ และออนไลน์ แจกฟรี! หน้ากากอนามัย KF94 (Korea Design) 100,000 ชิ้น (10,000 ชุด) และบัตรของขวัญมูลค่า 200 บาท 50 รางวัล
บริษัท รถไฟฟ้า ร.ฟ.ท. จํากัด (รฟฟท.) กระทรวงคมนาคม หรือผู้ให้บริการรถไฟฟ้าชานเมืองสายสีแดง สวัสดีปีใหม่ไทยผู้โดยสารเนื่องในโอกาสเทศกาลสงกรานต์ จัดกิจกรรมการตลาดสุดพิเศษ เพื่อส่งมอบความสุข และความห่วงใยให้แก่ผู้โดยสาร ทั้งรูปแบบออฟไลน์ และออนไลน์ โดยส่งมาสคอต “MR.RED Line” ออกแจกหน้ากากอนามัย KF94 (Korea Design) จํานวน 100,000 ชิ้น (10,000 ชุด) ภายในระบบรถไฟฟ้าชานเมืองสายสีแดงทุกสถานี และแจกบัตรของขวัญมูลค่า 200 บาท 50 รางวัล ให้แก่ผู้โดยสารที่ร่วมสนุกโพสต์ภาพการใช้บริการรถไฟฟ้าชานเมืองสายสีแดงลงใน Instagram ส่วนตัว และติดแฮชแท็ก #สวัสดีปีใหม่ไทยรถไฟฟ้าสายสีแดง และแท็กมาที่ Instagram red_line_srtet
นายสุเทพ พันธุ์เพ็ง กรรมการผู้อํานวยการใหญ่ บริษัท รถไฟฟ้า ร.ฟ.ท. จํากัด หรือผู้ให้บริการรถไฟฟ้าชานเมืองสายสีแดง เปิดเผยว่าเนื่องในโอกาสเทศกาลสงกรานต์ประจําปี 2565 บริษัทฯถือโอกาสสวัสดีปีใหม่ไทยผู้โดยสาร พร้อมส่งมอบความสุข และความห่วงใยให้แก่ผู้โดยสารด้วยกิจกรรมการตลาดทั้งรูปแบบออฟไลน์ และออนไลน์
โดยกิจกรรมการตลาดออฟไลน์ บริษัทฯส่งมาสคอต “MR.RED Line” เป็นตัวแทนอวยพรปีใหม่ไทยและแจกหน้ากากอนามัย KF94 (Korea Design) จํานวน 100,000 ชิ้น (10,000 ชุด) ภายในระบบรถไฟฟ้าชานเมืองสายสีแดงทุกสถานี ในวันที่ 11 - 12 เมษายน 2565 ระหว่างเวลา 06.00 – 18.00 น.
สําหรับกิจกรรมการตลาดออนไลน์ เปิดโอกาสให้ผู้โดยสารร่วมสนุกโพสต์ภาพการใช้บริการรถไฟฟ้าชานเมืองสายสีแดงลงใน Instagram ส่วนตัว และติดแฮชแท็ก #สวัสดีปีใหม่ไทยรถไฟฟ้าสายสีแดง และแท็กมาที่ Instagram red_line_srtet ตั้งแต่วันที่ 13 - 15 เมษายน 2565 โดยผู้ร่วมสนุกกิจกรรมต้องตั้งค่า Instagram ส่วนตัวเป็นสาธารณะ ภาพที่ถูกใจคณะกรรมการรับบัตรของขวัญมูลค่า 200 บาท จํานวน 50 รางวัล ส่งตรงถึงบ้านฟรีโดยไม่มีค่าใช้จ่าย ประกาศผลการร่วมสนุกวันที่ 25 เมษายน 2565 ทั้งนี้การตัดสินของคณะกรรมการถือเป็นที่สิ้นสุด
บริษัทหวังเป็นอย่างยิ่งว่าผู้โดยสารจะได้รับความสุข และรู้สึกถึงความปลอดภัยทุกครั้งจากการใช้บริการรถไฟฟ้าชานเมืองสายสีแดง
หากมีข้อสงสัยสามารถติดต่อสอบถามรายละเอียดข้อมูลเพิ่มเติมได้ที่ส่วนบริการลูกค้า 1690 ตลอด 24 ชั่วโมง รถไฟฟ้าสายสีแดง ยกระดับคุณภาพชีวิตชานเมือง
รัฐบาลไทย-ข่าวทำเนียบรัฐบาล-โฆษกรัฐบาลแจง “นายกฯ ” ขอพรรคร่วมรัฐบาลช่วยกันทำงานเต็มที่เพื่อประเทศชาติและประชาชน ไม่ใช่เฉพาะแค่เรื่องการเมือง วอนอย่าหยิบยกมาเป็นประเด็น
วันจันทร์ที่ 14 กุมภาพันธ์ 2565
โฆษกรัฐบาลแจง “นายกฯ ” ขอพรรคร่วมรัฐบาลช่วยกันทํางานเต็มที่เพื่อประเทศชาติและประชาชน ไม่ใช่เฉพาะแค่เรื่องการเมือง วอนอย่าหยิบยกมาเป็นประเด็น
โฆษกรัฐบาลแจง “นายกฯ ” ขอพรรคร่วมรัฐบาลช่วยกันทํางานเต็มที่เพื่อประเทศชาติและประชาชน ไม่ใช่เฉพาะแค่เรื่องการเมือง วอนอย่าหยิบยกมาเป็นประเด็น
วันที่ 14 ก.พ. 65 นายธนกร วังบุญคงชนะ โฆษกประจําสํานักประจําสํานักนายกรัฐมนตรี กล่าวถึงกรณีที่ พล.อ.ประยุทธ์ จันทร์โอชา นายกรัฐมนตรี และรัฐมนตรีว่าการกระทรวงกลาโหม ขอความร่วมมือให้พรรคร่วมรัฐบาลช่วยกันทํางานเต็มที่เพื่อประเทศชาติและประชาชนว่า ท่านนายกฯ ขอความร่วมมือจากทุกพรรคร่วมรัฐบาลให้ช่วยกันทํางานในทุกเรื่อง ทั้งการเมือง เศรษฐกิจ สังคมและการแก้ปัญหาความเดือดร้อนให้กับประชาชน โดยไม่ได้เฉพาะแค่ว่าเรื่องการเมืองเท่านั้น และไม่ได้เฉพาะเจาะจงว่าขอความร่วมมือจากพรรคภูมิใจไทยเพียงพรรคเดียว แต่ขอความร่วมมือจากทุกพรรคร่วมรัฐบาล ซึ่งที่ผ่านมาพรรคร่วมรัฐบาลเองก็ช่วยกันทํางานเป็นอย่างดีอยู่แล้ว ดังนั้น ไม่อยากให้มีการหยิบยกประเด็นนี้ไปขยายผลว่า ท่านนายกฯ ขอความร่วมมือจากพรรคร่วมรัฐบาลเฉพาะเรื่องการเมืองเท่านั้น
"ที่ผ่านมาพรรคร่วมรัฐบาลร่วมกันทํางานเพื่อประเทศชาติและประชาชนในทุกเรื่องเป็นอย่างดีมาตลอด การที่ท่านนายกฯ ขอความร่วมมือจากพรรคภูมิใจไทยในครั้งนี้ก็เป็นเรื่องปกติเหมือนที่ท่านนายกฯ เคยขอความร่วมมือจากพรรคร่วมรัฐบาลพรรคอื่น ๆ และเป็นการขอความร่วมมือให้ช่วยกันทํางานเพื่อประเทศในทุกเรื่องอย่างเต็มที่ ไม่ได้ขอให้ช่วยกันทํางานเฉพาะเรื่องการเมืองเพียงอย่างเดียว จึงไม่อยากให้มีการหยิบยกเรื่องนี้มาขยายผลเป็นเรื่องการเมือง" นายธนกร กล่าว
.......................
รัฐบาลไทย-ข่าวทำเนียบรัฐบาล-รัฐบาลเดินหน้าพัฒนาระบบขนส่งทางราง ยกระดับคุณภาพชีวิตคนไทย
วันอังคารที่ 21 ธันวาคม 2564
รัฐบาลเดินหน้าพัฒนาระบบขนส่งทางราง ยกระดับคุณภาพชีวิตคนไทย
วันจันทร์ที่ 20 ธันวาคม 2564
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลเดินหน้าพัฒนาระบบการขนส่งทางรางโดยปัจจุบันมีรถไฟฟ้าเปิดให้บริการแล้ว 11 สาย ระยะทางรวม 211.94 กม. อยู่ระหว่างก่อสร้างอีก 34.5 กม. ซึ่งคืบหน้ากว่าร้อยละ 80 คาดว่าจะเปิดให้บริการได้ในปีหน้า ทั้งนี้ โครงข่ายรถไฟฟ้าในเขต กทม.และปริมณฑล มี 14 สายทาง ระยะทางรวม 547.65 กม. ในภูมิภาคมีการพัฒนาใน 6 จังหวัด ได้แก่ จ.เชียงใหม่ ภูเก็ต นครราชสีมา พิษณุโลก สงขลา และขอนแก่น นอกจากนี้ ยังมีรถไฟความเร็วสูงอยู่ระหว่างก่อสร้าง 2 โครงการ ระยะทางรวม 473 กม. และเตรียมขออนุมัติอีก 1 โครงการ ระยะทาง 355 กม. โดยมีเป้าหมายเพื่อยกระดับคุณภาพชีวิตคนไทย ขับเคลื่อนเศรษฐกิจไทย และเป็นศูนย์กลางเชื่อมต่อการคมนาคมในภูมิภาค
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-โครงการคนละครึ่ง เฟส 5 เปิดรับสมัครร้านค้าใหม่เข้าร่วมโครงการ
วันอังคารที่ 16 สิงหาคม 2565
โครงการคนละครึ่ง เฟส 5 เปิดรับสมัครร้านค้าใหม่เข้าร่วมโครงการ
วันจันทร์ที่ 15 สิงหาคม 2565
ต่อจากนี้ไป ขอเชิญรับฟังไทยคู่ฟ้า ค่ะ
ผู้ประกอบการร้านค้าที่ต้องการเข้าร่วมโครงการคนละครึ่ง เฟส 5 สมัครได้ในวันนี้ (15ส.ค.65)
ตั้งแต่เวลา 6.00 – 22.00 น. ผ่านทางเว็บไซต์ www.คนละครึ่ง.com
โดยจะต้องเป็นผู้ประกอบการรายย่อยที่ไม่ได้จดทะเบียนในรูปแบบนิติบุคคล
ไม่เป็นร้านสะดวกซื้อที่เป็นธุรกิจแฟรนไชส์ ยกเว้น ร้านค้าของกองทุนหมู่บ้าน กองทุนชุมชนเมือง
วิสาหกิจชุมชน หรือร้านธงฟ้าราคาประหยัดพัฒนาเศรษฐกิจท้องถิ่น
ส่วนร้านค้าในโครงการคนละครึ่งเดิมไม่ต้องลงทะเบียนใหม่ ให้อัพเดทแอปพลิเคชันถุงเงินให้เป็นเวอร์ชันล่าสุด
แล้วกดยืนยันการเข้าร่วมโครงการ ดูรายละเอียดเพิ่มเติมได้ที่เว็บไซต์คนละครึ่ง
หรือสอบถามศูนย์ช่วยเหลือผู้เข้าร่วมโครงการคนละครึ่ง โทร 02-111-1122 ได้ตลอด 24 ชม.
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-Thailand-Pakistan agree to expedite PATHFTA negotiation
วันจันทร์ที่ 2 สิงหาคม 2564
Thailand-Pakistan agree to expedite PATHFTA negotiation
Thailand-Pakistan agree to expedite PATHFTA negotiation
July 29, 2021, at 15.30 hrs, attheIvory Room, Thai Khu Fah Building, Government House,H.E. Mr. Asim Iftikhar Ahmad, Ambassador ofIslamic Republic of Pakistanto Thailand, paid a courtesy call on Prime Minister and Defense Minister Gen. Prayut Chan-o-cha cha on occasion of his completion of tenure. Government Spokesperson Anucha Burapachaisri disclosed gist of the meeting as follows:
The Prime Ministerthanked the Ambassador forhisactive role inpromotingrelationsand cooperationbetween Thailand and Pakistanin various dimensionsthroughout histenure, and was pleased withthe 70thanniversary of diplomatic relationsbetweenthe two countriesthis year. He affirmed Thailand’s commitment tofurther tighten relations with Pakistan,especially on tradeand investment.
The Pakistani Ambassador expressed appreciation toward the Thai Government’s support.Throughout the course of his tenure, relations and cooperationhave progressedin several areas, such as trade, education, tourism and culture, among others. He also conveyed well wishes of Pakistani President and Prime Minister tothe Thai Prime Minister, and expressed confidence on the Thai Government’s effective administration of COVID-19 situationand Thailand’s public health efficiency.
Both parties agreed toexpeditefree tradeagreementnegotiation between Thailand and Pakistan (PATHFTA)for mutual interests.With the strategic location of both countries, the Prime Minister was of the view thatThailand and Pakistancouldforge a win-win cooperation inbeingeach other’s logistics hub. The Thai Government stands ready to promote Thai private sector investment in Pakistan. The Pakistani Ambassador also commits to support Thai investment in his country as Thailand is Pakistan’s important trade partner in the Southeast Asian region.
On education, both parties were pleased with educational cooperation in the field of science and technology which Pakistan has expertise.Thailand also agreed to share experiences ondistance learning, vocational education, smart farming, and food processing.
Both parties congratulatedthe progress of people-to-people relations in culture and tourism, especially inBuddhist affairs, the two countries’ shared religion.The Prime Minister also introduced Phuket Sandbox schemeto receiveforeign tourists to Thailandunderstrict public health safety, which could be a pilot scheme for other provinces inThailand,andfor other countrie
รัฐบาลไทย-ข่าวทำเนียบรัฐบาล-โฆษกรัฐบาลไม่หวั่นฝ่ายค้านเตรียมยื่นซักฟอกรัฐบาล แจงรัฐบาลจะใช้เป็นโอกาสชี้แจงความก้าวหน้าการทำงานของรัฐบาลต่อสภาฯ
วันพฤหัสบดีที่ 20 มกราคม 2565
โฆษกรัฐบาลไม่หวั่นฝ่ายค้านเตรียมยื่นซักฟอกรัฐบาล แจงรัฐบาลจะใช้เป็นโอกาสชี้แจงความก้าวหน้าการทํางานของรัฐบาลต่อสภาฯ
โฆษกรัฐบาลไม่หวั่นฝ่ายค้านเตรียมยื่นซักฟอกรัฐบาล แจงรัฐบาลจะใช้เป็นโอกาสชี้แจงความก้าวหน้าการทํางานของรัฐบาลต่อสภาฯ
วันที่ 20 ม.ค. 65 นายธนกร วังบุญคงชนะ โฆษกประจําสํานักนายกรัฐมนตรี กล่าวถึงกรณีที่ฝ่ายค้านจะยื่นญัตติอภิปรายไม่ไว้วางใจว่า รัฐบาลมั่นใจว่าจะสามารถชี้แจงฝ่ายค้านได้ทุกประเด็น และถือเป็นโอกาสดีที่ประชาชนจะได้ทราบถึงความก้าวหน้าเกี่ยวกับนโยบายและการบริหารราชการแผ่นดิน ส่วนกรณีที่ฝ่ายค้านจะอภิปรายประเด็นต่าง ๆ ไม่ว่าจะเป็นประเด็นปัญหาเศรษฐกิจปากท้องประชาชน ภาระหนี้สิน สินค้าอุปโภคบริโภคราคาแพง หรือวิกฤตโรคระบาดโควิดที่ระบาดในคน และโรคอหิวาต์แอฟริกาที่ระบาดในสุกร รวมถึงภาวะวิกฤตด้านการเมืองนั้น รัฐบาลก็พร้อมตอบข้อซักถามของสมาชิกสภาผู้แทนราษฎรอยู่แล้ว เพราะรัฐบาลทํางานแก้ปัญหาให้ประชาชนอย่างมีขั้นตอนมาตั้งแต่ต้น และมีความคืบหน้าเป็นระยะ ทั้งนี้ นายกรัฐมนตรีได้ย้ํามาตลอดว่า การดําเนินการทุกอย่างต้องโปร่งใส ตรวจสอบได้ ที่สําคัญ ต้องยึดโยงกับประชาชน โดยยึดถือประโยชน์ของชาติเป็นสําคัญ
นายธนกร กล่าวอีกว่า ยังมีหลายปัญหาที่ถูกสะสมมานาน ซึ่งมาสําเร็จภายใต้รัฐบาลพลเอก ประยุทธ์ จันทร์โอชา นายกรัฐมนตรี และรัฐมนตรีว่าการกระทรวงกลาโหม เช่น การแก้ปัญหา IUU Fishing โดยสหภาพยุโรปได้ประกาศยกเลิกใบเหลืองที่เคยให้กับไทยเมื่อ 8 มกราคม 2562 หรือประเทศไทยสามารถควบคุมการแพร่ระบาดไวรัสโควิด-19 ได้อย่างมีประสิทธิภาพจนได้รับการยกย่องให้เป็นประเทศที่มีความแข็งแกร่งของระบบสาธารณสุข ลําดับ 5 ของโลก นอกจากนี้ ยังมีมาตรการช่วยเหลือและลดภาระค่าครองชีพและฟื้นฟูเศรษฐกิจจากผลกระทบ COVID-19 ปี 2564 จาก 4 โครงการ ได้แก่ โครงการเพิ่มกําลังซื้อให้แก่ผู้มีบัตรสวัสดิการแห่งรัฐ ระยะที่ 3 โครงการเพิ่มกําลังซื้อให้แก่ผู้ที่ต้องการความช่วยเหลือเป็นพิเศษ โครงการคนละครึ่ง ระยะที่ 3 และโครงการยิ่งใช้ยิ่งได้ ที่สิ้นสุด เมื่อ 31 ธันวาคม 2564 ที่ผ่านมา โดยประชาชนได้ประโยชน์กว่า 41.5 ล้านราย ยอดใช้จ่ายสะสมทั้งหมด 254,281.7 ล้านบาท
“นายกฯ เป็นสุภาพบุรุษทางการเมือง และให้เกียรติการทํางานของรัฐสภาและ ส.ส.ทุกคนมาตลอด ทั้งนี้ การอภิปรายไม่ไว้วางใจรัฐบาลเป็นหนึ่งในกลไกตรวจสอบรัฐบาลตามระบอบประชาธิปไตย ซึ่งเป็นสิทธิตามรัฐธรรมนูญที่ฝ่ายค้านสามารถดําเนินการได้ ซึ่งรัฐบาลจะใช้โอกาสนี้ชี้แจงให้ประชาชนเข้าใจด้วยตัวเลขสถิติ รวมถึงข้อมูลและข้อเท็จจริงต่าง ๆ อย่างชัดเจน” นายธนกร กล่าว
รัฐบาลไทย-ข่าวทำเนียบรัฐบาล-ครม.เห็นชอบเสนออุทยานแห่งชาติภูกระดึง และเขตรักษาพันธุ์สัตว์ป่าภูเขียว-อุทยานแห่งชาติน้ำหนาว ให้เป็นอุทยานมรดกแห่งอาเซียน
วันอังคารที่ 29 มีนาคม 2565
ครม.เห็นชอบเสนออุทยานแห่งชาติภูกระดึง และเขตรักษาพันธุ์สัตว์ป่าภูเขียว-อุทยานแห่งชาติน้ําหนาว ให้เป็นอุทยานมรดกแห่งอาเซียน
ครม.เห็นชอบเสนออุทยานแห่งชาติภูกระดึง และเขตรักษาพันธุ์สัตว์ป่าภูเขียว-อุทยานแห่งชาติน้ําหนาว ให้เป็นอุทยานมรดกแห่งอาเซียน
วันที่ 29 มีนาคม 2565 น.ส.ไตรศุลีไตรสรณกุล รองโฆษกประจําสํานักนายกรัฐมนตรีกล่าวว่า คณะรัฐมนตรี (ครม.) เห็นชอบการนําเสนออุทยานแห่งชาติภูกระดึง และเขตรักษาพันธุ์สัตว์ป่าภูเขียว-อุทยานแห่งชาติน้ําหนาว ให้เป็นอุทยานมรดกแห่งอาเซียน ซึ่งตามขั้นตอน ทางสํานักงานนโยบายและแผนทรัพยากรธรรมชาติและสิ่งแวดล้อม จะจัดส่งเอกสารนําเสนอพื้นที่อุทยานมรดกแห่งอาเซียนให้ศูนย์อาเซียนว่าด้วยความหลากหลายทางชีวภาพ เพื่อส่งเอกสารนําเสนอให้แก่คณะผู้เชี่ยวชาญตรวจสอบและประเมินพื้นที่ และเสนอคณะทํางานอาเซียนด้านการอนุรักษ์ธรรมชาติและความหลากหลายทางชีวภาพพิจารณา ก่อนนําเข้าที่ประชุมเจ้าหน้าที่อาวุโสอาเซียนด้านสิ่งแวดล้อม และที่ประชุมระดับรัฐมนตรีอาเซียนด้านสิ่งแวดล้อม เพื่อให้การรับรองการขึ้นทะเบียนอุทยานมรดกแห่งอาเซียนต่อไป
สําหรับลักษณะโดดเด่นของอุทยานแห่งชาติภูกระดึง และที่เป็นไปตามเกณฑ์การพิจารณาขึ้นทะเบียนอุทยานมรดกอาเซียน มีรายละเอียดที่สําคัญดังนี้คือ อุทยานแห่งชาติภูกระดึง ตั้งอยู่บริเวณเทือกเขาเพชรบูรณ์ จังหวัดเลย ซึ่งปกคลุมไปด้วยป่าตามธรรมชาติมากกว่าร้อยละ 98 และเป็นแหล่งที่อยู่อาศัยของพืชพันธุ์หายาก เช่น หญ้าดอกลําโพง ผักชีภูกระดึง กุหลาบขาว กุหลาบแดง เป็นต้น รวมทั้งมีสัตว์ป่าสงวนและสัตว์ป่าคุ้มครอง เช่น เลียงผา ลิ่นชวา เต่าเหลือง ค่างแว่นถิ่นเหนือ ชะนีมือขาว โดยอุทยานแห่งชาติภูกระดึงมีลักษณะเป็นภูเขาหินทรายยอดตัด ที่มีลักษณะโดดเด่นเพียงหนึ่งเดียวในภูมิภาคอาเซียน นอกจากนี้ในพื้นที่ยังมีกิจกรรมที่มีความเชื่อมโยงกับประเพณีวัฒนธรรมท้องถิ่นที่สําคัญคือ กิจกรรมสรงน้ําพระพุทธเมตตา
ส่วนเขตรักษาพันธุ์สัตว์ป่าภูเขียว-อุทยานแห่งชาติน้ําหนาว ตั้งอยู่บริเวณจังหวัดเพชรบูรณ์ ซึ่งพื้นที่ส่วนใหญ่เป็นพื้นที่ป่าร้อยละ 96.65 และมีความหลากหลายทางธรณีวิทยาและลักษณะของถ้ํา โดยพื้นที่ที่มีความโดดเด่น เช่น ถ้ําครอบ ถ้ําใหญ่น้ําหนาว และเป็นแหล่งที่อยู่อาศัยของพันธุ์พืชหายาก เช่น จําปีศรีเมืองไทย กระโถนพระฤษี สนสามพันปี รวมทั้งยังมีสัตว์ป่าสงวนและสัตว์ป่าคุ้มครอง เช่น แมวลายหินอ่อน เลียงผา เนื้อทราย เสือลายเมฆ และในพื้นที่ยังมีประเพณีวัฒนธรรมท้องถิ่นที่สําคัญ เช่น ประเพณีการแขวนทุง(แขวนธง) ประเพณีบุญบั้งไฟ เป็นต้น
ทั้งนี้ในปัจจุบันประเทศไทยมีพื้นที่ที่ได้รับการรับรองเป็นอุทยานมรดกแห่งอาเซียนจํานวน 7 แห่ง ได้แก่ อุทยานแห่งชาติเขาใหญ่, อุทยานแห่งชาติตะรุเตา, กลุ่มอุทยานแห่งชาติหมู่เกาะสุรินทร์ หมู่เกาะสิมิลันและอ่าวพังงา, กลุ่มป่าแก่งกระจาน ประกอบด้วย อุทยานแห่งชาติแก่งกระจาน อุทยานแห่งชาติกุยบุรี และเขตรักษาพันธุ์สัตว์ป่าแม่น้ําภาชี, อุทยานแห่งชาติหาดเจ้าไหม-เขตห้ามล่าสัตว์ป่าหมู่เกาะลิบง, อุทยานแห่งชาติหมู่เกาะอ่างทอง และอุทยานแห่งชาติเขาสก
รัฐบาลไทย-ข่าวทำเนียบรัฐบาล-นางสุขสมรวย วันทนียกุล เลขานุการรัฐมนตรีว่าการกระทรวงคมนาคม หารือร่วมกับตัวแทนสมาคมผู้ขับขี่รถจักรยานยนต์ไฟฟ้า (EV) รับจ้างสาธารณะ
วันเสาร์ที่ 23 กรกฎาคม 2565
นางสุขสมรวย วันทนียกุล เลขานุการรัฐมนตรีว่าการกระทรวงคมนาคม หารือร่วมกับตัวแทนสมาคมผู้ขับขี่รถจักรยานยนต์ไฟฟ้า (EV) รับจ้างสาธารณะ
สมาคมผู้ขับขี่รถจักรยานยนต์รับจ้างแห่งประเทศไทย ชมรมเพื่อนแท้ชาววิน และชมรมพิทักษ์สิทธิ์
นายศักดิ์สยาม ชิดชอบ รัฐมนตรีว่าการกระทรวงคมนาคม มอบหมายให้ นางสุขสมรวย วันทนียกุล เลขานุการรัฐมนตรีว่าการกระทรวงคมนาคม เป็นผู้แทน ให้สมาคมผู้ขับขี่รถจักรยานยนต์ไฟฟ้า (EV) รับจ้างสาธารณะ สมาคมผู้ขับขี่รถจักรยานยนต์รับจ้างแห่งประเทศไทย ชมรมเพื่อนแท้ชาววิน และชมรมพิทักษ์สิทธิ์ เข้าพบ เพื่อยื่นหนังสือทวงถามความคืบหน้าเรื่องการประกาศให้บริษัท แกร็บ (Grab) ออกจากระบบแอปพลิเคชัน ภายในวันที่ 15 กรกฎาคม 2565 ที่ผ่านมา โดยมี นางสิริรัตน์ วีรวิศาล รองอธิบดีกรมการขนส่งทางบก และเจ้าหน้าที่ที่เกี่ยวข้อง ร่วมรับหนังสือ ในวันที่ 22 กรกฎาคม 2565 ณ ห้องประชุมกระทรวงคมนาคม
เลขานุการรัฐมนตรีว่าการกระทรวงคมนาคม ได้เน้นย้ําว่ารัฐมนตรีว่าการกระทรวงคมนาคมให้ความสําคัญและมีความตั้งใจอย่างยิ่งในการสั่งการให้หน่วยงานในสังกัดกระทรวงฯ ที่เกี่ยวข้อง ร่วมกันพิจารณาแนวทางในการช่วยเหลือการประกอบอาชีพให้ถูกต้องตามกฎหมาย โดยมีเป้าหมายในการจัดระเบียบรถจักรยานยนต์สาธารณะให้ทุกกลุ่มสามารถประกอบอาชีพภายใต้กรอบของกฎหมาย ให้เกิดความเป็นธรรมกับทุกฝ่าย และสอดคล้องกับวิถีชีวิตของสังคมไทยในปัจจุบัน ทั้งนี้ ได้มอบหมายให้กรมการขนส่งทางบกนําข้อหารือของกลุ่มผู้มายื่นหนังสือไปนําเรียนหารือกับอธิบดีกรมการขนส่งทางบกอีกครั้ง โดยกําหนดกรอบระยะเวลาในการหารือเพื่อให้ได้ข้อสรุปร่วมกันภายในวันที่ 15 สิงหาคม 2565 และให้รายงานผลการดําเนินงานมายังกระทรวงฯ จากนั้นกระทรวงฯ จะได้นัดหมายกลุ่มผู้มายื่นหนังสือดังกล่าวเข้าร่วมประชุมหารืออีกครั้ง เพื่อพิจารณาแนวทางที่เหมาะสมที่สุดในการให้ผู้ประกอบอาชีพขับรถจักรยานยนต์สาธารณะสามารถประกอบอาชีพร่วมกันได้ มีการให้บริการถูกต้องตามกฎหมาย เป็นธรรม และประชาชนได้รับประโยชน์สูงสุด
รัฐบาลไทย-ข่าวทำเนียบรัฐบาล-การรถไฟแห่งประเทศไทย นำส่งน้ำดื่มบรรจุขวด 1,000 โหล เพื่อมอบให้แก่ผู้ป่วย-บุคลากรทางการแพทย์ที่ประจำศูนย์กักกันโรคโควิด-19 ในพื้นที่จังหวัดชายแดนใต้ เพื่อแสดงความห่วงใยต่อพี่น้องปร
วันศุกร์ที่ 26 พฤศจิกายน 2564
การรถไฟแห่งประเทศไทย นําส่งน้ําดื่มบรรจุขวด 1,000 โหล เพื่อมอบให้แก่ผู้ป่วย-บุคลากรทางการแพทย์ที่ประจําศูนย์กักกันโรคโควิด-19 ในพื้นที่จังหวัดชายแดนใต้ เพื่อแสดงความห่วงใยต่อพี่น้องปร
การรถไฟแห่งประเทศไทย ได้จัดกิจกรรมเพื่อสังคมในพื้นที่จังหวัดชายแดนใต้ ตามนโยบายของนายนิรุฒ มณีพันธ์ ผู้ว่าการรถไฟแห่งประเทศไทย ที่มุ่งเน้นให้การรถไฟฯ ปฏิบัติหน้าที่โดยสร้างการมีส่วนร่วมและให้ความช่วยเหลือประชาชน
นายเอกรัช ศรีอาระยันพงษ์ ผู้อํานวยการศูนย์ประชาสัมพันธ์ (รฟท.) กระทรวงคมนาคมเปิดเผยว่า รฟท. ได้จัดกิจกรรมเพื่อสังคมในพื้นที่จังหวัดชายแดนใต้ ตามนโยบายของนายนิรุฒ มณีพันธ์ ผู้ว่าการรถไฟแห่งประเทศไทย ที่มุ่งเน้นให้ รฟท. ปฏิบัติหน้าที่โดยสร้างการมีส่วนร่วมและให้ความช่วยเหลือประชาชนโดยได้มอบหมายให้นายรอยือมี มะรอเสะ ผู้อํานวยการศูนย์ปฏิบัติการเดินรถภาค 4 และนายประชานิวัฒน์ บัวศรี ผู้ช่วยสารวัตรแขวงรถจักรหาดใหญ่ นําน้ําดื่มบรรจุขวด จํานวน 1,000 โหล มอบให้กับนายกเทศมนตรีรือเสาะ นายกเทศมนตรี มะรือโบตก นายอําเภอยี่งอ และนายอําเภอระแงะ จังหวัดนราธิวาส เพื่อเป็นตัวแทนนําไปแจกจ่ายให้แก่พี่น้องประชาชนในพื้นที่ที่ยังรักษาตัวจากโควิด-19 ตามศูนย์กักกันโรค (Local Quarantine) เพื่อสร้างความสัมพันธ์อันดีและมอบความห่วงใยต่อพี่น้องประชาชนในพื้นที่เสี่ยงภัย ตลอดจนเพื่อเป็นการสร้างความร่วมมือระหว่างหน่วยงานภาครัฐ องค์การปกครองส่วนท้องถิ่นและประชาชนในพื้นที่ โดยเฉพาะในด้านมาตรการการป้องกันเส้นทางรถไฟให้มีความปลอดภัยในการเดินรถต่อไปในอนาคต
ทั้งนี้ ตามนโยบายของนายนิรุฒ มณีพันธ์ ผู้ว่าการรถไฟแห่งประเทศไทย มุ่งเน้นให้ รฟท. ปฏิบัติหน้าที่โดยสร้างการมีส่วนร่วมจากชุมชนในพื้นที่ พร้อมเปิดรับฟังความคิดเห็นจากชุมชนและประชาชนในพื้นที่เพื่อนํามาใช้พัฒนาร่วมกันในทุกมิติ ต่อยอดการให้บริการเดินรถให้มีความสะดวก รวดเร็ว และปลอดภัย ตอบโจทย์ ความต้องการของประชาชนสูงสุด
โดยที่ผ่านมา รฟท. ได้รับความร่วมมืออย่างดีจากพี่น้องประชาชน ผู้นําศาสนา และหน่วยงานท้องถิ่นในการแลกเปลี่ยนมุมมอง ความคิดเห็นอันเป็นประโยชน์ต่อการพัฒนาแนวทางการเดินรถไฟในพื้นที่จังหวัดชายแดนภาคใต้ เพื่อให้เกิดความสะดวก รวดเร็ว ปลอดภัย ซึ่งเป็นประโยชน์ต่อประชาชนโดยตรงในการเดินทาง การขนส่งสินค้าให้แก่เกษตรกรในพื้นที่ รวมถึง การพัฒนาร่วมกันในทุกมิติ เพื่อให้เกิดความปลอดภัยในการเดินรถในพื้นที่เสี่ยงภัย รวมถึงขยายความร่วมมือในทุกระดับในการพัฒนาสถานีรถไฟในพื้นที่โดยประชาชนมีส่วนร่วมในการดูแลเส้นทางการเดินรถไฟเพื่อประโยชน์สูงสุดต่อพี่น้องประชาชน การมอบสิ่งของที่จําเป็นต่อผู้ป่วยที่อยู่ภายในศูนย์กักกันโรคติดเชื้อไวรัส COVID-19 ครั้งนี้ ก็เพื่อเป็นการสนับสนุนการทํางานของบุคลากรทางการแพทย์ในพื้นที่ที่เป็นด่านหน้าในการดูแลพี่น้องประชาชน เพื่อให้การรักษาโรคติดเชื้อไวรัส COVID-19 ให้เป็นไปอย่างราบรื่น ประชาชนสามารถหายจากอาการป่วยกลับบ้านไปใช้ชีวิตได้ตามปกติต่อไป
รัฐบาลไทย-ข่าวทำเนียบรัฐบาล-ปลัดฯ บุญชอบ นั่งหัวโต๊ะถก “โครงการเยาวชนสร้างอนาคต” ปั้นแรงงานเยาวชนป้อนตลาด
วันจันทร์ที่ 21 กุมภาพันธ์ 2565
ปลัดฯ บุญชอบ นั่งหัวโต๊ะถก “โครงการเยาวชนสร้างอนาคต” ปั้นแรงงานเยาวชนป้อนตลาด
. .
ปลัดฯ บุญชอบ นั่งหัวโต๊ะถก “โครงการเยาวชนสร้างอนาคต” ปั้นแรงงานเยาวชนป้อนตลาด
วันที่ 21 กุมภาพันธ์ 2565 นายบุญชอบ สุทธมนัสวงษ์ ปลัดกระทรวงแรงงาน เป็นประธานการประชุมคณะกรรมการที่ปรึกษาโครงการเยาวชนคนสร้างอนาคต – การส่งเสริมความสามารถในการมีงานทําของเยาวชนในประเทศไทย ครั้งที่ 2 โดยมีผู้แทนจากหน่วยงานที่เกี่ยวข้องร่วมการประชุม ณ ศูนย์ประชุมสหประชาชาติ (UNCC) อาหารสหประชาชาติ กรุงเทพมหานคร
นายบุญชอบ กล่าวว่า โครงการเยาวชนคนสร้างอนาคต หรือ Young Futuremakers Thailand เป็นโครงการความร่วมมือทางวิชาการขององค์การแรงงานระหว่างประเทศ หรือ ILO โดยได้รับเงินทุนสนับสนุนจากมูลนิธิ Standard Charter และองค์การทุนเพื่อเด็กแห่งสหประชาชาติ หรือ UNICEF โดยมีวัตถุประสงค์เพื่อส่งเสริมโอกาสในการมีงานทําของเยาวชนหญิง และเยาวชนพิการ พัฒนาทักษะฝีมือที่เป็นที่ต้องการของตลาด รวมทั้งทักษะในการทํางานทั้ง Soft และ Hard Skill การแนะแนวอาชีพ และการจัดหางานให้แก่เยาวชน โดยในปีที่ผ่านมาพบว่า ประเทศไทยยังคงเผชิญกับปัญหาวิกฤตโควิด-19 ส่งผลให้มีการปรับเปลี่ยนการดําเนินการโครงการเป็นรูปแบบออนไลน์ โดยอาจมีบางกิจกรรมที่ล่าช้ากว่ากําหนด และไม่เป็นไปตามเป้าหมายที่คณะกรรมการของเราได้วางแผนร่วมกันไว้
ปลัดกระทรวงแรงงาน กล่าวเพิ่มเติมว่า การประชุมในวันนี้เป็นรายงานความคืบหน้าของโครงการฯ ภายหลังการประชุมในครั้งที่แล้ว เมื่อเดือนกรกฎาคม 2564 ทั้งนี้ เนื่องจากโครงการ Young Futuremakers จะสิ้นสุดในเดือนเมษายน 2565 ที่จะถึงนี้ นอกจากนี้ยังได้ร่วมกันพิจารณาข้อเสนอการดําเนินโครงการในระยะที่ 2 รวมถึงหารือเกี่ยวกับเทคนิค กลยุทธ์ และการดําเนินการของโครงการฯ พร้อมทั้งหาข้อสรุปร่วมกันว่าแนวการดําเนินโครงการฯ ในระยะที่ 2 มีความสอดคล้องและตอบสนองต่อสถานการณ์ของประเทศไทยในปัจจุบันหรือไม่
“ความร่วมมือจากทุกภาคส่วนจะเป็นปัจจัยที่สําคัญยิ่งในการผลักดันนโยบายและการปฏิบัติเพื่อเสริมสร้างความสามารถในการมีงานทําของเยาวชน เพื่อให้เยาวชนไทยมีทักษะในการหางานและการทํางาน เป็นพลเมืองที่มีคุณภาพ ส่งผลให้ประเทศชาติพัฒนาได้เท่าเทียมอารยประเทศต่อไป” นายบุญชอบ กล่าวทิ้งท้าย
รัฐบาลไทย-ข่าวทำเนียบรัฐบาล-สบน. ยัน! ประเทศไทยไม่เคยผิดนัดชำระหนี้
วันศุกร์ที่ 2 กรกฎาคม 2564
สบน. ยัน! ประเทศไทยไม่เคยผิดนัดชําระหนี้
ตามที่ได้มีการเผยแพร่ข้อความผ่าน Facebook ว่า “ประเทศไทยอยู่ในกลุ่มเสี่ยงประเทศล้มละลายเนื่องจากผิดนัดชําระหนี้” นั้น
นางแพตริเซีย มงคลวนิช ผู้อํานวยการสํานักงานบริหารหนี้สาธารณะ ขอชี้แจงว่าข้อความดังกล่าวเป็นข้อความเท็จ และยังเป็นการบิดเบือนรายงานของธนาคาร Standard Chartered ทําให้เกิดความเข้าใจที่คลาดเคลื่อนต่อประเด็นดังกล่าว
ในแต่ละปีสํานักงบประมาณจะจัดสรรงบชําระหนี้ให้กับกระทรวงการคลังและรัฐวิสาหกิจ เพื่อนําไปชําระคืนต้นเงินกู้และดอกเบี้ยที่ครบกําหนดชําระ โดยเมื่อได้รับงบชําระหนี้แล้ว สํานักงานบริหารหนี้สาธารณะ (สบน.) ได้นําไปชําระหนี้โดยยึดหลัก “ครบถ้วน ถูกต้อง ตรงเวลา” อย่างเคร่งครัด และไม่เคยผิดนัดชําระหนี้ โดยเฉพาะอย่างยิ่งดอกเบี้ยที่เกิดขึ้นในแต่ละปี จะต้องได้รับการจัดสรรและชําระอย่างครบถ้วนไม่สามารถลด ตัดทอน หรือโยกงบดังกล่าวไปใช้ในการอื่นได้ เพื่อไม่ให้ประเทศต้องเสียความน่าเชื่อถือจากการผิดนัดชําระหนี้
ทั้งนี้ ตั้งแต่ปี 2561 คณะกรรมการนโยบายการเงินการคลังของรัฐได้กําหนดให้สํานักงบประมาณต้องจัดสรรงบประมาณเพื่อการชําระต้นเงินกู้ของรัฐบาลและหน่วยงานของรัฐซึ่งรัฐบาลรับภาระ ในสัดส่วนร้อยละ 2.5 - ร้อยละ 3.5 ของงบประมาณรายจ่ายประจําปี และในปี 2563 ได้มีการขยายกรอบดังกล่าวเป็นร้อยละ 2.5 - ร้อยละ 4.0 ของงบประมาณรายจ่ายประจําปี โดยในปีงบประมาณ 2565 กระทรวงการคลังและรัฐวิสาหกิจได้รับงบชําระคืนต้นเงินกู้ 100,000 ล้านบาท หรือคิดเป็นร้อยละ 3.2 ของงบประมาณรายจ่ายประจําปี ซึ่งอยู่ในกรอบวินัยการเงินการคลังของรัฐที่คณะกรรมการกําหนดที่ร้อยละ 2.5 - 4.0 แสดงให้เห็นว่ารัฐบาลได้คํานึงถึงการรักษาวินัยในการชําระหนี้ เพื่อรักษาความน่าเชื่อถือของประเทศ ความมั่นคง และการมีเสถียรภาพทางการคลังเป็นสําคัญ
นอกจากนี้ บริษัท Fitch Ratings (Fitch) บริษัทจัดอันดับความน่าเชื่อถือจากประเทศสหรัฐอเมริกา ยังเชื่อมั่นว่ารัฐบาลไทยสามารถบริหารจัดการความเสี่ยงจากหนี้สาธารณะที่เพิ่มขึ้นในช่วงวิกฤติ COVID-19 นี้ ได้เป็นอย่างดี โดยเมื่อวันที่ 18 มิถุนายน 2564 Fitch ได้คงอันดับความน่าเชื่อถือของประเทศไทย (Sovereign Credit Rating) ที่ BBB+ และคงมุมมองความน่าเชื่อถือของประเทศไทยอยู่ในระดับมีเสถียรภาพ (Stable Outlook) เนื่องจากกระทรวงการคลังได้ดําเนินกลยุทธ์การบริหารความเสี่ยงหนี้สาธารณะภายใต้กรอบวินัยการเงินการคลังอย่างเข้มแข็ง
ดังนั้น ขอให้ประชาชนมั่นใจว่า สบน. ได้บริหารจัดการหนี้สาธารณะและการชําระหนี้อย่างรอบคอบและระมัดระวัง ภายใต้กรอบวินัยทางการคลังอย่างเคร่งครัด และไม่เคยผิดนัดชําระหนี้
สํานักนโยบายและแผน ส่วนวิจัยนโยบายหนี้สาธารณะ
โทร. 0 2265 8050 ต่อ 5505
รัฐบาลไทย-ข่าวทำเนียบรัฐบาล-นายกฯ หารือกับรัฐมนตรีว่าการกระทรวงกลาโหมสหรัฐฯ พร้อมสานต่อความร่วมมือระหว่างกันทั้งกรอบทวิภาคีและพหุภาคีอย่างสร้างสรรค์เพื่อประโยชน์ร่วมกัน
วันศุกร์ที่ 13 พฤษภาคม 2565
นายกฯ หารือกับรัฐมนตรีว่าการกระทรวงกลาโหมสหรัฐฯ พร้อมสานต่อความร่วมมือระหว่างกันทั้งกรอบทวิภาคีและพหุภาคีอย่างสร้างสรรค์เพื่อประโยชน์ร่วมกัน
นายกฯ หารือกับรัฐมนตรีว่าการกระทรวงกลาโหมสหรัฐฯ พร้อมสานต่อความร่วมมือระหว่างกันทั้งกรอบทวิภาคีและพหุภาคีอย่างสร้างสรรค์เพื่อประโยชน์ร่วมกัน
วันนี้ (วันที่ 12 พฤษภาคม 2565) เวลา 16.00 น. ตามเวลาท้องถิ่นสหรัฐฯ ณ กระทรวงกลาโหม กรุงวอชิงตัน สหรัฐอเมริกา พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ได้พบหารือกับ นาย Lloyd J. Austin รัฐมนตรีว่าการกระทรวงกลาโหม สหรัฐอเมริกา ในโอกาสการเดินทางเยือนสหรัฐฯ เพื่อเข้าร่วมการประชุมสุดยอดอาเซียน-สหรัฐฯ ของนายกรัฐมนตรี โดยเมื่อเสร็จสิ้นการหารือ นายธนกร วังบุญคงชนะ โฆษกประจําสํานักนายกรัฐมนตรี ได้เปิดเผยสาระสําคัญของการหารือ ดังนี้
นายกรัฐมนตรีขอบคุณสําหรับการต้อนรับ และยินดีที่ได้มาเยือนกระทรวงกลาโหมสหรัฐฯ หลังจากเคยมีโอกาสได้หารือผ่านระบบโทรศัพท์ทางไกลเมื่อ 23 กุมภาพันธ์ 2564 โดยได้ย้ําถึงความสัมพันธ์ไทย-สหรัฐฯ ที่ดําเนินมายาวนานกว่า 189 ปี และขอบคุณรัฐบาลสหรัฐฯ ที่สนับสนุนความช่วยเหลือแก่ไทยในช่วงวิกฤตโควิด – 19 ซึ่งถือได้ว่าโรคระบาดถือเป็นภัยคุกคามรูปแบบใหม่
นาย Lloyd J. Austin รัฐมนตรีว่าการกระทรวงกลาโหมสหรัฐฯ ชื่นชมบทบาทของนายกรัฐมนตรี ในการนําพาประเทศไทย ต่อสู้กับความท้าทายที่เกิดจากการแพร่ระบาดของโควิด - 19 ซึ่งส่งผลกระทบรุนแรงทั่วโลก ทั้งด้านเศรษฐกิจและสังคม
ทั้งสองฝ่ายได้หารือถึงแนวทางเสริมสร้างความร่วมมือทวิภาคีในด้านต่าง ๆ อาทิ การพัฒนาศักยภาพและเสริมสร้างความสามารถของกองทัพและกําลังพล การฝึก/ศึกษาทางทหารการฝึกร่วม/ผสม ความร่วมมือด้านไซเบอร์และอวกาศ และความร่วมมือด้านอุตสาหกรรมป้องกันประเทศ ตลอดจนได้หารือถึงการต่อต้านการทําประมงผิดกฎหมายและการปราบปรามการค้ามนุษย์
ในส่วนของความร่วมมือในระดับภูมิภาค ไทยยินดีที่สหรัฐฯ ให้ความสําคัญกับการเพิ่มปฏิสัมพันธ์และการดําเนินบทบาทอย่างสร้างสรรค์ในภูมิภาค บนพื้นฐานของความไว้เนื้อเชื่อใจ การเคารพซึ่งกันและกัน รวมทั้ง ยินดีที่สหรัฐฯ สนับสนุนความเป็นแกนกลางของอาเซียน (ASEAN Centrality) ซึ่งสอดคล้องกับเอกสารมุมมองของอาเซียนต่อแนวคิดอินโด - แปซิฟิก (ASEAN Outlook on the Indo - Pacific: AOIP) ที่มุ่งเน้นความร่วมมือที่เป็นประโยชน์ต่อทุกฝ่าย โดยฝ่ายสหรัฐฯ ได้ย้ําความพร้อมดําเนินบทบาทอย่างสร้างสรรค์ในภูมิภาคอาเซียนต่อไป และทั้งสองฝ่ายหวังจะได้สานต่อความร่วมมือระหว่างกันอย่างต่อเนื่อง
เมื่อเสร็จสิ้นการพบหารือกับรัฐมนตรีว่าการกระทรวงกลาโหมสหรัฐฯ แล้ว นายกรัฐมนตรีได้เดินทางไปยังทําเนียบประธานาธิบดีแห่งสหรัฐฯ เพื่อร่วมงานเลี้ยงอาหารค่ําโดยประธานาธิบดีสหรัฐฯเป็นเจ้าภาพเพื่อเป็นเกียรติแก่ผู้นําอาเซียน
รัฐบาลไทย-ข่าวทำเนียบรัฐบาล-ผู้สูงอายุเฮ !!! “จุรินทร์” สั่งคืนเบี้ยยังชีพซ้ำซ้อนและจ่ายเงินช่วยตามบัตรสวัสดิการแห่งรัฐให้ผู้สูงอายุ 4.7 ล้านคน พร้อมขยายโครงการพักหนี้คนแก่ให้อีก 6 เดือนถึง มี.ค.65
วันศุกร์ที่ 30 กรกฎาคม 2564
ผู้สูงอายุเฮ !!!  “จุรินทร์” สั่งคืนเบี้ยยังชีพซ้ําซ้อนและจ่ายเงินช่วยตามบัตรสวัสดิการแห่งรัฐให้ผู้สูงอายุ 4.7 ล้านคน พร้อมขยายโครงการพักหนี้คนแก่ให้อีก 6 เดือนถึง มี.ค.65
วันที่ 30 กรกฎาคม 2564 เวลา 10.30 น. นายจุรินทร์ ลักษณวิศิษฏ์  รองนายกรัฐมนตรี และรัฐมนตรีว่าการกระทรวงพาณิชย์ เป็นประธานการประชุมคณะกรรมการผู้สูงอายุแห่งชาติ ครั้งที่ 2/2564
โดยส่วนหนึ่งของผู้เข้าร่วมประชุมใช้ระบบ conference โดยมีนางสาวรัชดา ธนาดิเรก รองโฆษกรัฐบาล เข้าร่วมด้วย
หลังการประชุม นายจุรินทร์ เปิดเผยว่า มีประเด็นสําคัญ 5 ประเด็น คือ
ประเด็นที่1 ที่ประชุมให้ความเห็นชอบให้จ่ายเงินให้กับผู้สูงอายุผู้มีรายได้น้อย ที่มีรายได้ต่ํากว่า 30,000 บาท จํานวน 100 บาทและมีรายได้ 30,000 ถึงไม่เกิน 100,000 บาท เป็นจํานวน 50 บาท สําหรับผู้มีบัตรสวัสดิการแห่งรัฐ โดยที่ผ่านมาได้มีการค้างการจ่ายเงินให้กับผู้สูงอายุที่มีรายได้น้อย เป็นเวลา 4 เดือนตั้งแต่เดือนมิถุนายนถึงกันยายน 2563 วันนี้ที่ประชุมมีมติให้จ่ายเงินย้อนหลังให้กับผู้สูงอายุที่ค้างจ่ายอยู่จํานวน 4,700,000 รายทั่วประเทศและมีมติเห็นชอบให้จ่ายเงินให้กับผู้สูงอายุที่มีรายได้น้อยที่มีบัตรสวัสดิการแห่งรัฐในปี 2564 โดยให้จ่ายเป็นเวลา 1 ปี รวม 6 งวด โดยจ่ายเดือนเว้นเดือน ซึ่งมีอยู่จํานวน 4,700,000 ราย
ประเด็นที่2 การจ่ายเบี้ยยังชีพผู้สูงอายุซ้ําซ้อนซึ่งเป็นประเด็นก่อนหน้านี้ สําหรับผู้สูงอายุที่รับเงินไปแล้วจะทําอย่างไร ได้มีการถามไปยังกฤษฎีกาได้ตอบกลับมาแล้วว่าให้สามารถดําเนินการได้ ถ้าผู้สูงอายุท่านใดจ่ายเงินกลับคืนมาให้จ่ายกลับไปยังผู้สูงอายุโดยให้หน่วยงานที่รับผิดชอบเกี่ยวข้องจ่ายเงินคืนไปให้ผู้สูงอายุ สําหรับการดําเนินการกรณีเบี้ยยังชีพผู้สูงอายุในอนาคตได้มีการตั้งอนุกรรมการชุดหนึ่งเพื่อพิจารณาดําเนินการให้เสร็จสิ้นโดยเร็วภายใน 1 เดือนตามที่กฤษฎีกาแนะนํามาเบื้องต้น จากนั้นจะนําเข้าสู่ที่ประชุมคณะรัฐมนตรีต่อไป สําหรับผู้ที่เกี่ยวข้องกับผู้ที่รับเบี้ยยังชีพซ้ําซ้อนมีอยู่ 15,000 ราย
ประเด็นที่3 ก่อนหน้านี้มีการจัดโครงการชําระหนี้ให้กับผู้สูงอายุที่เป็นหนี้กองทุนผู้สูงอายุและจะครบกําหนดวันที่ 30 กันยายน 2564 ที่ประชุมมีมติให้ต่ออายุพักชําระหนี้ผู้สูงอายุไปอีกหกเดือนจนถึงเดือนมีนาคมปี 2565
ประเด็นที่4 ที่ประชุมให้ความเห็นชอบแผนปฏิบัติการผู้สูงอายุระยะยาวตั้งแต่ปี 2566-2580 ที่จะเสนอคณะรัฐมนตรีต่อไป
" และ ประเด็นที่5 ที่ประชุมขอให้ตนเรียนให้ผู้สูงอายุทั่วทั้งประเทศได้รับทราบว่าคณะกรรมการผู้สูงอายุแห่งชาติเป็นห่วงเป็นใยผู้สูงอายุทุกคนโดยเฉพาะในช่วงสถานการณ์โควิด ขอเป็นกําลังใจให้กับผู้สูงอายุทุกท่านขอความกรุณาให้ทุกหน่วยงานที่เกี่ยวข้องกับการแก้ไขปัญหาโควิดกรุณาอํานวยความสะดวกให้กับผู้สูงอายุที่เข้าไปขอรับบริการเป็นกรณีพิเศษด้วย " รองนายกรัฐมนตรีและรัฐมนตรีว่าการกระทรวงพาณิชย์ กล่าว
รัฐบาลไทย-ข่าวทำเนียบรัฐบาล-นายกรัฐมนตรี ตรวจราชการ ณ จังหวัดชลบุรี
วันจันทร์ที่ 9 พฤษภาคม 2565
นายกรัฐมนตรี ตรวจราชการ ณ จังหวัดชลบุรี
วันจันทร์ที่ 9 พฤษภาคม 2565
ต่อจากนี้ไป ขอเชิญรับฟังไทยคู่ฟ้า ค่ะ
วันนี้ (9พ.ค.65) พลเอก ประยุทธ์ จันทร์โอชา นายกรัฐมนตรี เดินทางไปตรวจราชการ ณ จังหวัดชลบุรี โดยเยี่ยมชมนวัตกรรมทางการเกษตรในนิทรรศการ Innovation Farming ชมการทําฟาร์มต้นแบบซึ่งแบ่งพื้นที่ออกเป็น 3 โซน ได้แก่ โซนเกษตรแม่นยําข้าวและพืชหลังนา โซนเกษตรทฤษฎีใหม่ และโคก หนอง นา โมเดล และโซนเกษตรสมัยใหม่พืชไร่ ร่วมประชุมหารือแนวทางส่งเสริมภาคการเกษตรกับตัวแทนเกษตรกรในพื้นที่ และรับฟังความคืบหน้าการนํานวัตกรรมและเทคโนโลยี Smart Farming ไปปรับใช้เพื่อเป็นกลุ่มชุมชนต้นแบบในการถ่ายทอดองค์ความรู้ให้แก่เกษตรกรและประชาชนในพื้นที่ต่อไป
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-โฆษกรัฐบาลย้ำ 1 มิ.ย. เลิกกักตัว คนไทยไม่ต้องลงทะเบียน Thailand Pass คงเฉพาะต่างชาติ ชี้รัฐบาลปรับมาตรการตลอด โต้ฝ่ายค้านไม่เคยละเลยการท่องเที่ยว
วันอาทิตย์ที่ 29 พฤษภาคม 2565
โฆษกรัฐบาลย้ํา 1 มิ.ย. เลิกกักตัว คนไทยไม่ต้องลงทะเบียน Thailand Pass คงเฉพาะต่างชาติ ชี้รัฐบาลปรับมาตรการตลอด โต้ฝ่ายค้านไม่เคยละเลยการท่องเที่ยว
โฆษกรัฐบาลย้ํา 1 มิ.ย. เลิกกักตัว คนไทยไม่ต้องลงทะเบียน Thailand Pass คงเฉพาะต่างชาติ ชี้รัฐบาลปรับมาตรการตลอด โต้ฝ่ายค้านไม่เคยละเลยการท่องเที่ยว
วันที่ 29 พ.ค. 65 นายธนกร วังบุญคงชนะ โฆษกประจําสํานักนายกรัฐมนตรี เปิดเผยว่า ตั้งแต่วันที่ 1 มิถุนายนนี้ ไทยจะปรับมาตรการเดินทางเข้าประเทศอีกครั้งตามมติ ศบค. โดยยกเลิกการกักตัวทุกรูปแบบ สําหรับคนไทยไม่ต้องลงทะเบียนผ่านระบบ Thailand Pass และไม่ต้องตรวจหาเชื้อโควิดก่อนเข้าประเทศ แต่ชาวต่างชาติยังต้องลงทะเบียนในระบบดังกล่าว โดยผู้ที่ได้รับวัคซีนตามข้อกําหนด ให้แนบหลักฐานวัคซีนพร้อมกับเอกสารประกันสุขภาพวงเงินขั้นต่ํา 10,000 ดอลลาร์สหรัฐ ส่วนกรณีที่ไม่ได้รับวัคซีนหรือรับวัคซีนไม่ครบตามข้อกําหนด ให้แสดงหลักฐานการตรวจโควิด-19 ได้ทั้งแบบ Professional ATK หรือ RT-PCR ที่ออกภายใน 72 ชั่วโมงก่อนเดินทาง ขณะที่จุดผ่านแดนทางบกทุกจุดก็จะเปิดภายในวันที่ 1 มิถุนายนนี้
“รัฐบาลโดย ศบค. ได้ปรับมาตรการเดินทางเข้าประเทศตามสถานการณ์มาโดยตลอด ก่อนหน้านี้ก็ได้ยกเลิก Test & Go ไปแล้ว ซึ่งพลเอก ประยุทธ์ จันทร์โอชา นายกรัฐมนตรี และ รมว.กลาโหม ให้ความสําคัญกับเรื่องนี้มาก โดยสถิติผู้เดินทางเข้าประเทศในเดือน พ.ค.65 เฉลี่ยถึงวันละ 20,000 คน ทั้งหมดนี้จึงไม่ตรงกับสิ่งที่ฝ่ายค้านพยายามพูดว่ารัฐบาลละเลยภาคการท่องเที่ยว นอกจากนี้จากแนวโน้มการฟื้นตัวที่เริ่มเห็นชัด ททท.จึงคาดการณ์ว่าในช่วงโลว์ซีซั่น ตั้งแต่ พ.ค.-ก.ย. จะมีนักท่องเที่ยวต่างชาติมาไทยไม่น้อยกว่า 500,000 คนต่อเดือน ซึ่งส่วนใหญ่มาจากตลาดระยะใกล้ ส่วนช่วงไฮซีซั่นซึ่งตรงกับไตรมาสที่ 4 ตั้งแต่ ต.ค.-ธ.ค. จะมีนักท่องเที่ยวต่างชาติมากกว่า 1 ล้านคนต่อเดือน เพิ่มตลาดระยะไกลทั้งยุโรปและสหรัฐฯ และหวังจะเห็นนักท่องเที่ยวจีน เริ่มกลับมาไทยปลายปีนี้ต่อไปถึงเทศกาลตรุษจีนปี 2566 ซึ่งจะส่งผลให้ตลอดปี 2565 มีโอกาสสูงที่นักท่องเที่ยวจะมาไทย 7-10 ล้านคน สร้างรายได้รวม 1.5 ล้านล้านบาท หรือคิดเป็นการฟื้นตัว 50% เมื่อเทียบกับปี 2562 ก่อนวิกฤตโควิด-19” นายธนกร กล่าว
รัฐบาลไทย-ข่าวทำเนียบรัฐบาล-ผู้ช่วยรัฐมนตรีประจำกระทรวงยุติธรรม เร่ง ประสาน เจ้าหน้าที่ลงพื้นที่ให้ความเป็นธรรมคดีสาววัย 16 ปี โดนแฟนหนุ่มทำร้ายร่างกายจนเสียชีวิต
วันอังคารที่ 31 สิงหาคม 2564
ผู้ช่วยรัฐมนตรีประจํากระทรวงยุติธรรม เร่ง ประสาน เจ้าหน้าที่ลงพื้นที่ให้ความเป็นธรรมคดีสาววัย 16 ปี โดนแฟนหนุ่มทําร้ายร่างกายจนเสียชีวิต
ผู้ช่วยรัฐมนตรีประจํากระทรวงยุติธรรม เร่ง ประสาน เจ้าหน้าที่ลงพื้นที่ให้ความเป็นธรรมคดีสาววัย 16 ปี โดนแฟนหนุ่มทําร้ายร่างกายจนเสียชีวิต แจง ครอบครัวผู้เสียชีวิตจะได้รับเงินเยียวยาตามกฎหมายเต็มที่
จากกรณี นายณัฐวุฒิ (สงวนนามสกุล) ทําร้ายร่างกาย น.ส.อนันตญา หรือเมย์ อายุ 16 ปี แฟนสาว จนเสียชีวิต ส่วนนายณัฐวุฒิ ผู้ต้องหา ตํารวจได้ควบคุมตัวและทําการตรวจสารเสพติดพบว่าได้เสพกัญชา จึงโดนแจ้งข้อหาเพิ่มเติมข้อหาทําร้ายร่างกายผู้อื่นจนเป็นเหตุให้ถึงแก่ความตาย ส่วนผู้ต้องหาให้สารภาพว่าทําไปเพราะเกิดความโมโหและหึงหวง นั้น
นางสาวณัฐธ์ภัสส์ ยงใจยุทธ ผู้ช่วยรัฐมนตรีประจํากระทรวงยุติธรรม เปิดเผยว่า ตนได้ประสานไปยังกรมคุ้มครองสิทธิและเสรีภาพ และยุติธรรมจังหวัด ให้เจ้าหน้าที่ลงพื้นที่พบปะครอบครัวผู้เสียชีวิตแล้ว พร้อมทั้งแจ้งสิทธิ และรับคําขอตามพระราชบัญญัติค่าตอบแทนฯให้ทายาทของผู้เสียหาย โดยกระทรวงยุติธรรมจะเร่งให้การช่วยเหลืออย่างเต็มที่ คดีดังกล่าวผู้ต้องหาถูกแจ้งข้อหาเพิ่มคือความผิดฐานทําร้ายร่างกายผู้อื่นจนทําให้ถึงแก่ความตาย ตามประมวลกฎหมายอาญา มาตรา 290 โดยครอบครัวผู้เสียชีวิตจะได้รับเงินช่วยเหลือเยียวยา ตามพระราชบัญญัติค่าตอบแทนผู้เสียหายและค่าทดแทนและค่าใช้จ่ายแก่จําเลยในคดีอาญา พ.ศ.2544 และที่แก้ไขเพิ่มเติม ได้แก่ 1. ค่าตอบแทนถึงแก่ความตาย 50,000 บาท 2. ค่าจัดการศพ 20,000 บาท 3. ค่าขาดอุปการะเลี้ยงดู 40,000 บาท รวมทั้งหมด 110,000 บาท ทั้งนี้ ขึ้นอยู่กับการพิจารณาของคณะอนุกรรมการฯ
ส่วนการดําเนินงานของสํานักงานยุติธรรมจังหวัดสมุทรปราการ ได้ประสานขอทราบข้อมูลพฤติการณ์แห่งคดีและข้อมูลทายาทผู้เสียหาย จาก ร.ต.อ วีระพล สุดสายแก้ว พนักงานสอบสวนเจ้าของคดี สภ.พระประแดง จังหวัดสมุทรปราการ ทราบว่าได้ดําเนินการสอบปากคําผู้ต้องหาไปแล้ว เมื่อวันที่ 29 สิงหาคม 2564 พร้อมกับนัดทายาทของผู้เสียหายมาสอบปากคําเพิ่มเติม โดยคาดว่าจะนําเข้าพิจารณาคณะอนุกรรมการฯ ประจําจังหวัดสมุทรปราการในวันที่ 13 กันยายน นี้ พร้อมยืนยันว่าจะเร่งดําเนินการโดยให้สํานักงานยุติธรรมจังหวัดสมุทรปราการ และสํานักงานช่วยเหลือทางการเงินแก่ผู้เสียหายและจําเลยในคดีอาญา ติดตามการให้ความช่วยเหลืออย่างใกล้ชิดต่อไป
รัฐบาลไทย-ข่าวทำเนียบรัฐบาล-โฆษกรัฐบาลเผย นายกฯ ยินดีหน่วยงานการท่องเที่ยวบูรณาการความร่วมมือ เดินหน้าตามแผนปีส่งเสริมการท่องเที่ยวไทย 2565-2566 ยืนยัน รัฐบาลเดินหน้าพร้อมรับนักท่องเที่ยว
วันอังคารที่ 19 กรกฎาคม 2565
โฆษกรัฐบาลเผย นายกฯ ยินดีหน่วยงานการท่องเที่ยวบูรณาการความร่วมมือ เดินหน้าตามแผนปีส่งเสริมการท่องเที่ยวไทย 2565-2566 ยืนยัน รัฐบาลเดินหน้าพร้อมรับนักท่องเที่ยว
โฆษกรัฐบาลเผย นายกฯ ยินดีหน่วยงานการท่องเที่ยวบูรณาการความร่วมมือ เดินหน้าตามแผนปีส่งเสริมการท่องเที่ยวไทย 2565-2566 ยืนยัน รัฐบาลเดินหน้าพร้อมรับนักท่องเที่ยว ช่วยเหลือดูแลผู้ประกอบการ และพร้อมสนับสนุนภาคการท่องเที่ยวอย่างยั่งยืน
วันที่ 19 กรกฎาคม 2565 นายธนกร วังบุญคงชนะ โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ติดตามสถานการณ์ และแนวโน้มด้านการท่องเที่ยว ยินดีที่หน่วยงานด้านการท่องเที่ยวมีการบูรณาการ เดินหน้านโยบายการส่งเสริมการท่องเที่ยว สอดรับกับ “ปีส่งเสริมท่องเที่ยวไทย 2565-2566” เชื่อมั่นด้วยศักยภาพไทยยังเป็นที่สนใจของนักท่องเที่ยว และนักธุรกิจอุตสาหกรรมด้านการท่องเที่ยว
โฆษกประจําสํานักนายกรัฐมนตรี กล่าวเพิ่มเติมว่า ตอนนี้กระแสการท่องเที่ยวที่ให้นักเดินทางใช้ชีวิตและทํางานได้ทุกที่ง่ายยิ่งขึ้นกําลังได้รับความน่าสนใจเป็นอย่างมาก (Digital Nomad) ซึ่ง ประเทศไทยเป็นจุดหมายปลายทางสําคัญของกลุ่มนี้ หลังกรุงเทพฯ ครองอันดับ 2 เมืองดีที่สุดในโลกที่เหมาะสําหรับการทํางาน–ท่องเที่ยวไปพร้อม ๆ กัน ซึ่ง Airbnb ได้ประกาศความร่วมมือกับ 20 จุดหมายปลายทางทั่วโลก รวมถึงประเทศไทย ภายใต้โครงการ Live and Work Anywhere เพื่อช่วยส่งเสริมจุดหมายปลายทางที่เหมาะสําหรับคนทํางานทางไกลในระดับโลก ด้วยศักยภาพ และความพร้อมที่รัฐบาลพัฒนาโครงสร้างพื้นฐานเพื่ออํานวยความสะดวกให้กับนักท่องเที่ยวอย่างต่อเนื่อง โดยจุดหมายปลายทางประกอบด้วย จุดหมายปลายทางในระดับประเทศ ไปจนถึงเมืองรองที่มีเอกลักษณ์ เอื้อแก่ผู้ต้องการอาศัยและทํางานในภูมิภาคอื่น
Airbnb ได้ร่วมงานกับรัฐบาลไทย โดย ททท. มาอย่างต่อเนื่อง นอกจากโครงการ Live and Work Anywhere จะริเริ่มโครงการเพื่อประโยชน์ร่วมกัน อาทิ การสร้างศูนย์ข้อมูลออนไลน์ เกี่ยวกับประเทศไทย แสดงที่พักระยะยาวชั้นนําในแต่ละท้องถิ่น ข้อมูลสําคัญเกี่ยวกับข้อกําหนดในการเดินทางเข้าประเทศ และข้อมูลวีซ่าเพื่อดึงดูดกลุ่มคนที่ทํางานทางไกล ทั้งนี้ คาดว่าจะเปิดตัวศูนย์ข้อมูลออนไลน์ได้ภายในปีนี้
นายธนกรฯ กล่าวว่า “นายกฯ ให้ความสําคัญ สั่งการหน่วยงานที่เกี่ยวข้องให้ผลักดันสนับสนุนการท่องเที่ยวในหลายรูปแบบ โดยมีนโยบายส่งเสริมการท่องเที่ยวเมืองรองในพื้นที่ 55 จังหวัดทั่วประเทศ ที่มุ่งกระตุ้นให้เกิดการท่องเที่ยวในเมืองรอง เพื่อให้ชุมชนได้มีส่วนร่วม ส่งเสริมการพัฒนาเศรษฐกิจ สังคม และกระจายรายได้จากการมาเยือนของนักท่องเที่ยวสร้างการเติบโตอย่างยั่งยืน เพื่อให้ความเข้มแข็งเกิดขึ้นตั้งแต่ระดับฐานรากของเศรษฐกิจ พร้อมกันนี้ ยืนยันไทยพร้อมรับนักท่องเที่ยว โดยนายกฯ ได้สั่งการให้ทุกหน่วยงานเร่งสร้างความเข้มแข็ง เตรียมความพร้อมในทุกด้าน เพื่อรองรับนักท่องเที่ยว ตลอดจนให้หน่วยงานด้านการท่องเที่ยวสนับสนุนภาคอุตสาหกรรมท่องเที่ยว ให้ทุกส่วน ผู้ประกอบการรายใหญ่ รายย่อย ประชาชนพร้อมเดินหน้าไปด้วยกัน ไม่ทิ้งใครไว้ข้างหลัง”